CELEX: 32016D0042
Language: ro
Date: 2016-01-15 00:00:00
Title: Decizia de punere în aplicare (UE) 2016/42 a Comisiei din 15 ianuarie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța [notificată cu numărul C(2016) 209] (Text cu relevanță pentru SEE)

16.1.2016   
            
            
               RO
            
            
               Jurnalul Oficial al Uniunii Europene
            
            
               L 11/10
            
         DECIZIA DE PUNERE ÎN APLICARE (UE) 2016/42 A COMISIEI
   din 15 ianuarie 2016
   de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța
   
      
         [notificată cu numărul C(2016) 209]
      
   
   (Numai textul în limba franceză este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Directiva 2005/94/CE a Consiliului (3) stabilește anumite măsuri preventive privind supravegherea și depistarea timpurie a gripei aviare, precum și măsurile minime de control de aplicat în cazul apariției unui focar de gripă aviară la păsări domestice sau la alte păsări ținute în captivitate. Articolul 16 din directiva respectivă prevede stabilirea unor zone de protecție, de supraveghere și a unor zone suplimentare de restricții în cazul apariției unui focar de gripă aviară înalt patogenă (HPAI).
            
         
               (2)
            
            
               În 2015, Franța a informat Comisia cu privire la apariția unor focare de HPAI de subtip H5 în exploatații agricole de pe teritoriul ei unde se cresc păsări domestice și a luat imediat măsurile minime de control necesare în temeiul Directivei 2005/94/CE, printre care stabilirea unor zone de protecție și de supraveghere, precum și a unei zone suplimentare de restricții, în conformitate cu directiva respectivă.
            
         
               (3)
            
            
               În plus, Decizia de punere în aplicare a Comisiei (UE) 2015/2460 (4) a fost adoptată pentru a se lua în considerare răspândirea HPAI în Franța și înființarea de către autoritatea competentă din statul membru respectiv a unei zone suplimentare de restricții, cu suprafață mare, în jurul zonelor de protecție și de supraveghere. Zona suplimentară de restricții cuprinde mai multe departamente sau părți ale acestora din sud-vestul statului membru respectiv. Decizia de punere în aplicare (UE) 2015/2460 prevede, printre altele, că zona suplimentară de restricții, stabilită de către Franța în conformitate cu Directiva 2005/94/CE, trebuie să cuprindă cel puțin zonele menționate ca zone suplimentare de restricție în anexa la respectiva decizie de punere în aplicare.
            
         
               (4)
            
            
               În prezent, Franța a raportat și alte focare de HPAI care sunt situate în afara zonelor menționate ca zone suplimentare de restricții în anexa la Decizia de punere în aplicare (UE) 2015/2460. Ca urmare a evoluției situației epidemiologice și a riscului de răspândire în continuare a bolii, Franța extinde zona suplimentară de restricții în jurul zonelor de protecție și supraveghere stabilite.
            
         
               (5)
            
            
               Prin urmare, este necesar să se modifice anexa la Decizia de punere în aplicare (UE) 2015/2460, pentru a se ține seama de extinderea zonei suplimentare de restricții de către Franța.
            
         
               (6)
            
            
               Comisia a examinat măsurile de control luate de Franța și se declară mulțumită că limitele zonei suplimentare de restricții, stabilite de către autoritatea competentă din statul membru respectiv în conformitate cu articolul 16 alineatul (4) din Directiva 2005/94/CE, se află la o distanță suficient de mare față de exploatațiile în care au fost confirmate focare de HPAI.
            
         
               (7)
            
            
               Pentru a preveni orice fel de perturbare inutilă a comerțului din Uniune și a evita instituirea unor bariere comerciale nejustificate de către țări terțe, este necesar să se descrie rapid, la nivelul Uniunii, zona suplimentară extinsă de restricții stabilită de Franța.
            
         
               (8)
            
            
               Prin urmare, Decizia de punere în aplicare (UE) 2015/2460 ar trebui modificată în consecință.
            
         
               (9)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa la Decizia de punere în aplicare (UE) 2015/2460 se înlocuiește cu textul din anexa la prezenta decizie.
   Articolul 2
   Prezenta decizie se adresează Republicii Franceze.
   
      Adoptată la Bruxelles, 15 ianuarie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (4)  Decizia de punere în aplicare (UE) 2015/2460 a Comisiei din 23 decembrie 2015 privind anumite măsuri de protecție împotriva gripei aviare înalt patogene de subtip H5 în Franța (JO L 339, 24.12.2015, p. 52).
   
      ANEXĂ
      
         
            „ANEXĂ
            Zonă suplimentară de restricții, astfel cum se menționează la articolul 2 alineatul (1):
            
                        Cod de țară ISO
                     
                     
                        Statul membru
                     
                     
                        Denumirea (numărul departamentului)
                     
                     
                         
                     
                     
                         
                     
                  
                        FR
                     
                     
                        Franța
                     
                     
                        Zonele care cuprind departamentele:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Zonele care cuprind părți ale departamentelor:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16), comunele:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19), comunele:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES”